朋友嘅bb剛出世，要去醫院探望，加上我同埋另外一位朋友都係3月之星，不如就買個蛋糕去醫院切啦！綠茶蛋糕(＄398)：蛋糕綿密唔乾，甜度啱啱好，清新嘅綠茶配合軟綿香甜嘅紅豆果然係絕配，紅豆嘅香氣滲晒落去蛋糕，每食一啖蛋糕都會夾雜住紅豆嘅口感。帶苦澀嘅綠茶正好中和咗甜膩嘅蛋糕，所以食落唔會覺得好甜好漏。cream幼滑非常吸引，但因為食飽飯先食我唯有忍手撥開晒啲cream淨係食蛋糕...祝3月之星生日快樂，bb快高長大身體健康！